tartuNLP/wikipedia-smugri-20251201 huggingface dataset:
Korvi kalmistu

Korvi kalmistu on kalmistu Harjumaal Harku vallas Tutermaa külas. Kalmistu omanik on Harku vallavalitsus ning see on kasutuses. Korvi kalmistu asub Keila kesklinnast ligikaudu kaks ja pool kilomeetrit idas.
Korvi kalmistu asutati 1927. aastal, sest Keila vana kalmistu oli peaaegu täis maetud. Kalmistu pühitseti 29. juulil 1928, esimene matus oli veidi hiljem. Täpsemalt maeti 6. septembril Keila-poolsele alale 63-aastane Aleksander Talkop. Kümme päeva hiljem maeti Saue-poolsele alale lapsena surnud Herta Preegel. 
Kalmistu algne suurus oli 2,8458 ha. Praegu on krundi pindala umbes 5,2 ha, millest matuste ala on umbes 1,3 ha. Kalmistule on maetud 1500 inimest. 
Kalmistu on saanud nime selle järgi, et see on rajatud endistele Korvi talu maadele.
Tuntud inimestest on Korvi kalmistule maetud sünoptik Krista Odakivi, tehnikateadlane ja insener Allan Sumbak, geograafiaõpetaja ja koolidirektor Marko Rööpson, Keila puhkpilliorkestrite dirigent Riho Jaanus, insener, kodu-uurija ning publitsist Lembit Teinbas, Keila fotograaf Olav Koska, kodu-uurija Lembit Väljamäe, haigekassaga võidelnud Marge Valdmann, proviisor Vambo Vahar, Keila raamatukoguhoidja Magda Kohava, pedagoog Indrek Sepp ning tuletõrjetegelane Aleksander Tammi. Samuti Keila kirikuteenijad M. ning A. Soom. Seal asub Saue kunagise koolijuhi, karskus- ja kultuuritegelase Priidu Kohava sümboolne haud.
Rakvere Rattaöö

Rakvere Rattaöö oli 2014 ja 2015 aastal Rakvere linnapäevade raames toimunud ja heategevuslikku iseloomu omav tervisespordiüritus. Kogu osavõtutasu annetati piirkondlikuks heategevuseks.
Rakvere Heategevuslikku Rattaööd korraldas MTÜ Rakvere Maraton koostöös Rakvere Karmeli Koguduse, Virumaa Teataja, Rakvere Teatri, Rakvere Linnavalitsuse ja toetajatega.
Komma

Komma on muusikas samast helist kahel eri moel tuletatud heli tavaliselt võrdtempereeritud pooltoonist väiksem intervall. 
Komma esineb puhtas häälestuses ja mõnes temperatsioonis. 
Võrdtempereeritud häälestuses komma puudub. 
Tuntumad kommad:
Südasuve Maraton

Viking Line Südasuve Maraton on tervisespordisündmus linnavälises keskkonnas, mis pakub sobilikke väljakutseid ja elamust. Südasuve Maraton toimub Lääne-Virumaal Võsul aastast 2014.
Südasuve Maratoni korraldaja on MTÜ Rakvere Maraton koostöös Vihula Vallavalitsuse ja toetajatega.
Rada ja distantsid.
7,7 km; 21,1 km; maraton; lastejooksud.
Raja läbimine toimub joostes, kõndides, kepikõndides või sörkides.
Kajastus.
2016
2015
2014
Varajane rooste

"Varajane rooste" on 1979. aastal valminud Riia Filmistuudio mängufilm, mille stsenaarium põhineb Elīna Zālīte samanimelisel romaanil.
Süžee.
Filmi tegevus toimub 1930. aastate alguses. Vaene maatüdruk Elza tuleb Riiga. Tükk aega ei õnnestu tal töökohta saada, lõpuks leiab ta endale koha ühes kontoris. Juhuslikult saab ta tuttavaks rikka ettevõtja Ķikulisega. Ķikulis teeb Elzale abieluettepaneku. Elza nõustub, kuna näeb rikka mehega abiellumises võimalust vaesusest pääsemiseks. Abielu aga kujuneb õnnetuks, Elza ja Ķikulise vahel puudub teineteisemõistmine. Elza armub Ķikulise poega Italosse. Film lõpeb traagiliselt – Elza laseb vihahoos Ķikulise maha ja pannakse mõrvarina vangi.
Cadillac CTS

Cadillac CTS on Cadillaci kaubamärgi all General Motorsi toodetud keskklassi auto, mida toodeti kolm põlvkonda aastatel 2002–2019. 
Esimese ja viimase põlvkonna CTS oli saadaval ainult sedaanina, aga teise põlvkonna CTSi sai lisaks sedaanile ka universaali ja kupeena. 
Kolmas põlvkond (2014–2019).
Kolmandat põlvkonda esitleti 2013. aasta märtsis kui 2014. mudeliaasta autot. See oli viis meetrit pikk ja 1,8 meetrit lai ning sellele pakutakse kolme mootorit: kaheliitrist turboga bensiinimootorit võimsusega 203 kW (276 hj) ja 3,6-liitrist bensiinimootorit (325 või 426 hj) ja kahte käigukasti: kuue- ja kaheksakäigulist automaatkäigukasti.
CTS-V.
Tippmudel CTS-V varustati 6,2-liitrise mahtkompressoriga V8-mootoriga, mille võimsus 477 kW (649 hj).
Audi A6

Audi A6 on Audi toodetavate autode seeria, mida tänaseks kokku 5 põlvkonda nii sedaani kui universaalina. Tegu on Audi 100 järeltulijaga ja kuna Audi tähistas oma varasemaid samasse klassi kuuluvaid 100 seeria mudeleid tähistega C1 kuni C4 ning esimese põlvkonna A6 oli tehniliselt Audi 100 mudelivärskendus, siis ka sai ka esimese A6 keretähiseks C4. 
A6 põhikonkurentideks Euroopas on BMW 5. seeria ja Mercedes-Benzi E-klass. Audi A6 on kas esiveoline või siis Audi quattro nelikveosüsteemiga ning alates 1999. aastast pakuti maasturlikuma välimusega Allroad mudeleid.
Esimene põlvkond (C4; 1994–1997).
Esimese põlvkonna Audi A6, mida esitleti 1994. aastal, oli tegelikult 4. põlvkonna Audi 100 mudeliuuendus - A6 sarnanes nii välimuselt kui ka sõitjateruumi poolest vägagi viimase põlvkonna Audi 100-ga. Uuendati iluvõret, esi- ja tagatulede disaini ning algul oli ka mootorivalik sama Audi 100-l pakutuga. 
Sarnaselt eelkäijaga pakuti endiselt sedaani ning ka universaalkeret (Avant). 
Audi S6.
Audi A6-st tehti ka võimsam ning sportlikum versioon, mis Audi 100 ajastul kandis nimetust Audi S4 ja mis peale A6 tulekut sai nimeks Audi S6. Hiljem sai S4 Audi A4 sportversiooni tähiseks.
S6 varustati 2,2-liitrise (2226 cm3) turboga varustatud R5 bensiinimootoriga, mis arendas 169 kW (230 hj) ja 326 N⋅m. Tippkiiruseks oli 235 km/h, kiirendusaeg 0–100 km/h 6,7 sekundit. Autol oli kuuekäiguline käsikäigukast ja pidev Torsen T-1 Quattro nelikvedu.
S6-st oli ka võimsam 4,2-liitrise V8-mootoriga versioon, millel 213 kW (290 hj) ning see auto varustati standardis neljakäigulise automaatkäigukastiga ning lisana pakuti 6-käigulist käsikäigukasti. Ka V8-ga varustatud S6 oli Quattro nelikveoga.
Teine põlvkond (C5; 1997–2004).
2. põlvkonna jooksul lisandus 1999. aastal mudelivalikusse ka kõrgema kliirensiga ja maasturlikuma välimusega Audi A6 allroad quattro. 
Neljas põlvkond ("C7;" 2011–2018).
4. põlvkonna Audi A6 hakati tootma 2011. aastal ning 2014 sai auto kerge värskenduse. Selle käigus lisandusid valgusdioodidega (LED) maatriksesilaternad, kiirem internetiühendus ja uued mootorid (2,0 TDI Ultra).
Viies põlvkond (C8; 2018–tänapäev).
5. põlvkonna Audi A6 (C8) on tootmises 2018. aastast. Mootorivalikus on ainult 2,0 ja 3,0-liitrised bensiini- ja diiselmootorid. Kõik mootorid on varustatud 48-voldise kerghübriidlahendusega (MHEV). 
Erandiks on Audi RS6 Avant, millel on 4,0-liitrine V8-bensiinimootor võimsusega 441 kW (600 hj).
BMW 2. seeria kupee

BMW 2. seeria kupee on väikeautode klassi kuuluv BMW toodetav mudeliseeria, mis on tootmises alates 2014. aastast, kui BMW otsustas eraldada BMW 1. seeriast kupeed ja kabriolettmudelid ning nimetas need ümber BMW 2. seeriaks. 
Esimene põlvkond (F22/F23, 2014–tänapäev).
Sarnaselt toonase 1. seeriaga oli tegu tagarattaveoga mudeliga. Saadaval oli kaks keretüüpi: kaheukseline kupee ("coupé") tähisega F22 ja kaheukseline kabriolett mudelitähisega F23.
Selles on neli istekohta, aga tagaiste sobib pigem lastele. 2. seeria kupee on 4,4 meetrit pikk ja 1,8 meetrit lai ning selle telgede vahe on 2,7 meetrit. Pakiruum mahutab 390 liitrit. Mootorivalikus on viis mootorit: kaks bensiinimootorit (184 ja 326 hj) ja kolm diiselmootorit (143,184 ja 218 hj). 2016. aastal lisandus valikusse ka võimsam versioon M240i, millel 340 hj (250 kW) ning M240i xDrive, mis oli nelikveoline. 
BMW M2.
BMW 2. seeria mudelist ehitati ka M-mudel nimega BMW M2, mille mudelitähiseks sai F87 ning mida esitleti 2016. aastal. M2 oli tagarattaveoga ning see varustati N55 tähistust kandva 272 kW (370 hj) ja 465 N⋅m arendava ühe turboga R6 bensiinimootoriga. Käigukastid olid kas 6-käigulised käsikäigukastid või 7-käigulised topeltsiduriga automaatkäigukastid. Auto tippkiirus oli elektrooniliselt piiratud 250 km/h juures. 
BMW M2 Competition.
2018. aasta Pekingi autonäitusel esitletud M2 Competition oli M2 30 kW (41 hj) ja 85 N⋅m võimsam edasiarendus, mis oli varustatud topeltturboga. 0-100 km/h kiirendus käsikäigukastiga võtab aega 4,4 sekundit ja 7-käigulisel topeltsiduriga automaatkäigukastiga 4,2 sekundit. Tippkiirus on elektrooniliselt piiratud 250 km/h, aga kui osta juurde M Driveri lisapakett, on tippkiiruseks 280 km/h. 
BMW 2. seeria Active Tourer.
Samuti turustatakse ka BMW 2. seeria Active Tourerit ja Gran Tourerit BMW 2. seeria nime all, aga tegu oli teisele platvormile ehitatud esiveolise mahtuniversaaliga.
Teine põlvkond (F44,  2019–tänapäev).
2019. aasta oktoobris esitles BMW uut 2. seeria Gran Coupé mudelit, mis kasutas sama esiveolist BMW UKL platvormi, mis on ka 2. seeria Active Toureri (F45) ja Gran Toureri (F46) juures kasutusel.
Riho Grünthal

Riho Grünthal (Riho Manivald Villem Grünthal; sündinud 22. mail 1964 Helsingis) on soome fennougrist.
Haridus.
Riho Grünthal õppis alates 1983 Helsingi Ülikoolis fennougristikat jaläänemeresoome keeli. Aastast 1990 on ta magister, 1996 litsentsiaat ja 2003 filoloogiadoktor. 2005. aastast on Grünthal Helsingi Ülikooli läänemeresoome keelte professor.
Riho Grünthal on õppinud aasta Budapestis Loránd Eötvösi Ülikoolis ning reisinud muu hulgas Marimaal ja Mordvas. Ta on teinud välitööd vepslaste juures. Tema teadusliku huvi keskmes on väiksemad läänemeresoome rahvad, eelkõige vepslased, soome-ugri etümoloogia ja keeletüpoloogia.
Riho Grünthal on Soome-Ugri Seltsi aseesimees ja alates 2022. aastast esimees, samuti rahvusvahelise fennougristikakongresside korralduskomitee ICFUC liige.
Aastatel 1987–1990 oli ta mitmekeelse ajakirja Estonia () kaastoimetaja.
Isiklikku.
Riho Grünthali isapoolne vanaisa oli eesti luuletaja ja keeleteadlane Villem Grünthal-Ridala. Isapoolse vanaonu Timotheus Grünthali kaudu on ta hõimlane Jaan Poska suguvõsaga (Jaan Poska tütre Vera Poska-Grünthali kaudu), kus silmapaistvad sugulased olid kirjanik, arst ja poliitik Ivar Grünthal ning tema abikaasa Ida Hokkanen (tõlkinud soome keelde A. H. Tammsaare "Kõrboja peremehe") ning meediaärimees ja ajakirjanik Raoul Grünthal (sünd. 1966; meediakontserni Schibsted Rootsi osa peadirektor).
Tropidodipsas

Tropidodipsas on maoperekond.
Klassifikatsioon.
Perekonda "Tropidodipsas" klassifitseeritakse roomajate andmebaasis järgmised maoliigid:
Levila.
Need maod elavad Mehhikos ja Kesk-Ameerikas.
Trimetopon

Trimetopon on maoperekond.
Klassifikatsioon.
Perekonda "Trimetopon" klassifitseeritakse roomajate andmebaasis järgmised maoliigid:
Levila.
Need maod elavad Costa Ricas ja Panamas.
Tretanorhinus

Tretanorhinus on maoperekond.
Klassifikatsioon.
Perekonda "Tretanorhinus" klassifitseeritakse roomajate andmebaasis järgmised maoliigid:
Levila.
Need maod elavad Kesk-Ameerikas ja Lõuna-Ameerika põhjaosas.
Tomodon

Tomodon on maoperekond.
Klassifikatsioon.
Perekonda "Tomodon" klassifitseeritakse roomajate andmebaasis järgmised maoliigid:
Levila.
Need maod elavad Lõuna-Ameerikas.
Audi TT

 
Audi TT on Audi toodetav väike kaheukseline sportauto, mis võib olla nii 2+2 istekohaga kupee "(Coupé)" kui ka kaheistmeline rotster "(Roadster)" ning mida on toodetud alates 1998. aastast. 
Seda on toodetud kolm põlvkonda ning kõik põlvkonnad on Volkswagen Golfiga samal platvormil.
TT Mk1 ("Type" 8N).
1. põlvkond avalikustati 1998. aasta septembris ning jagas platvormi 4. põlvkonna Golfiga. 1999. aasta augustis lisandus kerevalikusse ka kaheistmeline rotster kerevalikusse. Mootorivalikus 1,8-liitrine 20 klapiline turboga R4 ja 3,2-liitrine VR6. 
TT Mk2 ("Type" 8J).
2. põlvkond avalikustati 2006. aasta aprillis ning see oli ehitatud 5. põlvkonna VW Golfi platvormile.
2008. aasta augustis lisandus mootorivalikusse ka 2,0-liitrine diiselmootor, auto sai mudelitähiseks Audi TT 2.0 TDI quattro.
TTS.
2008. aastat esitleti Detroiti autonäitusel TT S-mudelit, mis kandis nime Audi TTS quattro. Auto varustati modifitseeritud 2,0-liitrise TFSI mootoriga, mille mootoriplokk, silindripead ja pihustid olid oluliselt muudetud ja selle tulemusena oli mootori võimsuseks nüüd 200 kW (272 hj) ning pöördemoment 350 N⋅m.
TT Mk3 ("Type" FV/8S).
2014. aastal esitletud Audi TT 3. põlvkond jagab platvormi 7. põlvkonna Golfiga, kasutades Volkswagen grupi MQB platvormi. TT Mk3 tühimass on võrreldes 2. põlvkonna TT-ga 60 kg väiksem. 
Baasmootoriks on 1,8-liitrine 132 kW (180 hj) bensiinimootor, S-versioonil (TTS) 2,0-liitrine 228 kW (310 hj) mootor ning võimsaim mudel on TTRS, millel 2,5-liitrine 5-silindriline TFSI mootor võimsusega 294 kW (400 hj).
Audi A7

Audi A7 on Audi toodetav sõiduautomudel, mis on kere kujult sportlik neljaukseline luukpära ning mida on toodetud 2010. aastast kaks põlvkonda. Audi A7 on Audi A6 sedaani/universaali kupeevariant, millel on langev katusejoon ja luukpärale omane suur pagasiruumi luuk ning neli aknaraamideta ust. 
Audi A7-st on valminud ka sportlikumad ja võimsamad mudelid Audi S7 ja Audi RS 7.
Mudeli eellaseks loetakse Audi 100 Coupé S. 
Esimene põlvkond (Type 4G8; 2010-2018).
Tehnilises mõttes oli tegu Audi A6 C7 viieukselise (luukpära) versiooniga ja auto ehitati VW MLB platvormile (Typ 4G), kuigi seda esitleti enne Audi A6 uue põlvkonna turuletulekut. Autot toodeti aastatel 2010–2018. 
Esimene mudeliuuendus tehti 2012. aastal, mil muutus mootorivalik. 
Suurema värskenduse sai A7 2014. aastal. Sellega lisati maatriks-leed-esilaternad, uued tagalaternad ja moodsam internetiühendusega multimeediasüsteem, lisaks vastasid kõik TFSI bensiinimootorid ja TDI diiselmootorid Euro 6 saastenormidele. 
Teine põlvkond (Type 4K8; 2018–tänapäev).
Teise põlvkonna puhul alates 2018. aastast kasutatakse VW MLBevo põhja (4G9). 
RS 7.
Võimsaima mudeli RS 7 4.0 TFSI quattro esmaesitlus toimus Frankfurdi autonäitusel 2019. aastal. Autol on 4,0-liitrine topeltturboga V8-mootor, millel on 48-voldine kerghübriidlahendus, ning see arendab võimsust 600 hj (441 kW) ja 800 N⋅m.
Ford Tourneo Courier

Ford Tourneo Courier on Fordi väikseim mahtuniversaal. See on kõigest 4,2 meetrit pikk.
Kui tagaistmed alla lasta, siis mahutab Courier kokku 1656 liitrit.
Mootorivalikus on kaks mootorit: 1-liitrine bensiini- (100 hj) ja 1,5-liitrine diiselmootor (75 ja 95 hj). Käigukaste on vaid üks: 5-käiguline manuaal.
Adverbiaalne tajuteooria

Adverbiaalne tajuteooria ehk adverbiaalteooria on epistemoloogiline positsioon, mille kohaselt tajutavad kvaliteedid ei kuulu mitte tajutava objekti, vaid tajuelamuse juurde. 
Näiteks kui ma näen punast raamatut, siis võib öelda, et ma tajun punaselt, mitte et punasus on raamatu omadus. Nii saab tajumiskogemust adverbiaalselt (määrsõnade abil) kirjeldada, kuid tegemist on eelkõige teooriaga kogemuse fenomenilisest olemusest, mitte kogemust kirjeldavate lausete semantilise analüüsiga.
Põhjuslik tajuteooria

Põhjuslik ehk kausaalne tajuteooria on epistemoloogiline seisukoht, et tajumine tähendab viibimist tajutava objektiga õiges põhjuslikus seoses olevas seisundis. Teooria nõrkuseks on, et raske on määratleda, milline see seos peaks täpsemalt olema.
Ohtu kalmistu

Ohtu kalmistu on kalmistu Keila kihelkonnas, tänapäevase haldusjaotuse järgi Ohtu külas Lääne-Harju vallas.
Ohtu kalmistu asutati 1928. aastal, sest Keila vana kalmistu (kihelkonnakalmistu) oli peaaegu maetud täis ja uusi kalmistuid kavandati just kihelkonnakeskusest eemale. Kalmistu pühitseti 11. mail 1930, esimene matus oli toimunud juba 6. aprillil 1930. Kalmistu algne suurus oli 0,23 ha. 
Kalmistu oli 2000. aastate alguseks peaaegu maetud täis ning 2001. aastal hakati kavandama kalmistu laiendamist. Uue osa I järk valmis 2012. aastal. Praegu on kalmistukrundi kogupindala umbes 1,06 ha, millest uus matmisosa on umbes 0,42 ha. 
Kalmistule on maetud 500 lahkunut, peamiselt külast ja selle lähiümbrusest. Tunnistati aastal 1997 kultuurimälestiseks. Sinna on maetud tuntud inimestest kirjanik Endel Pae (Eduard Krants). Kultuurilooliselt on kaitse all Hans Tui hauatähis.
Moonika Parksepp

Moonika Parksepp (endine nimi Batrakova; sündinud 23. novembril 1983) on Eesti munitsipaalametnik.
Ta lõpetas 2002. aastal Tartu Kivilinna Gümnaasiumi. Aastatel 2007–2008 oli ta Õpilasmaleva nõukogus.
2007–2019 töötas Moonika Batrakova Tallinna Linnakantseleis linnapea (algul Edgar Savisaare, hiljem Taavi Aasa) nõunikuna.
Alates 2019. aasta maist on ta majandusministri nõunik. 
Alates 10. juunist 2003 kuulub ta Eesti Keskerakonda.
Valge koer

"Valge koer" (prantsuse keeles "Chien blanc") on Romain Gary autobiograafiline romaan. See kirjutati 1969 ja avaldati 20. märtsil 1970.
Romaani järgi on tehtud Samuel Fulleri film "Valge koer" (1982).
Punane udu

"Punane udu" (saksa "Roter Nebel") on 1942. aastal toodetud Eesti propagandistlik dokumentaalfilm, mis rääkis Nõukogude okupatsioonist Eestis (1940-1941) ja sellega kaasnenud kaotustest. Filmi läbivaks teemaks on Hitleri Saksamaa rassipoliitika levitamine.
Salitsüülhape

Salitsüülhape ehk 2-hüdroksübensoehape ehk 2-hüdroksübenseenkarboksüülhape on orgaaniliste hapete (hüdroksübensoehapete) hulka kuuluv orgaaniline ühend, ortomeer. 
Salitsüülhappe soolad ja estrid on salitsülaadid.
Omadused.
Salitsüülhape on värvitu kristalliline ühend. Selle molaarmass on 138,12 g/mol ja happesus (pKa) –2,97.
Leidumine.
Salitsüülhapet ja tema derivaate esineb mitut liiki taimedes. Ta esineb oma metüülestri kujul eeterlikes õlides ja fütohormoonina mitmesuguste taimede lehtes, õites ja juurtes. 
Salitsülaadid esinevad looduslikult mitmetes taimedes nagu paju, lamav talihali ("Gaultheria procumbens" L.), kobar-lursslill ("Cimicifuga racemosa" L. Nutt.), paplite koores ("Populus" spp.) suhkrukase ("Betula lenta" L.) koores ja ka mõnedes puuviljades, vürtsides ja mujal toidus. Suurima sisaldusega on apelsinid, vaarikad, aprikoosid, kirsid, konserveeritud tomatid, kaneel, karri, pune, paprika, tüümian ja mesi.
Salitsülaatide sisaldus ja saadavus liikide lõikes on varieeruv ning oleneb kasvukoha mulla- ja ilmaoludest, töötlemisprotsessidest ja preparaatidest. Salitsülaadid salitsiin ja salikortiin metaboliseeritakse soolestiku bakterite poolt saligeniiniks. Salitsiin hüdrolüüsub seedelkulglas ja annab D-glükoosi salitsüülakloholi.
Funktsioon taimedes.
Salitsüülhappel on paljude taimede elus oluline roll, ta käitub endogeense signaalmolekulina vahendades patogeenide rünnaku korral taimerakkudes nii lokaalseid kui ka süsteemseid taimeimmuunsusvastuseid.
Salitsüülhape osaleb ka taime stressi vastusel sellistele abiootilistele stressidele nagu veestress (Borsani jt, 2001), kuumastress (Larkindale ja Knight, 2002; Larkindale jt, 2005), põuastress (Munné-Bosch ja Peñuelas, 2003; Chini jt, 2004), külmastress (Janda jt, 1999; Kang ja Saltveit 2002) ja raskmetallide mürgistus (Metwally jt, 2003; Yang jt, 2003; Freeman jt, 2005), aga ka biootilisele stressile.
Salitsüülhape reguleerib taimes füsioloogilisi ja biokeemilisi protsesse kogu taime eluea vältel. Salitsüülhape on eluks hädavajalik taimehormoon, see reguleerib seemnete idanemist, vegetatiivset kasvu, fotosünteesi, hingamist, termogeneesi, õite ja seemnete moodustumist ning vananemist jpm.
Mõju organismidele.
Salitsüülhape on nõrgalt antiseptilise toimega. 
Kasutamine.
Salitsüülhapet kasutatakse antiseptilise toime tõttu välispidistes salvides. Selle nõrgalt antiseptilistest omadustest tulenevalt kasutatakse seda. 
Salitsüülhappel on oluline tähtsus orgaanilises sünteesis (näiteks aspiriini süntees).
AS Baltic Workboats

AS Baltic Workboats on Eesti laevaehituskompanii, mis asub Saaremaal Nasval.
Ettevõte on ehitanud laevu näiteks Rootsi Rannavalvele, Läti Piirivalvele, Eesti Politsei- ja Piirivalveametile, uurimisasutustele ning nii lootsikaatreid kui ka väiksemaid parvlaevu. .
Ettevõtte ajalugu ulatub aastasse 1967, kui Nasvale rajati tollase Saare Kaluri laevaremonditöökoda koos väikese sadamaga.
Kriminaalmenetlus.
Aprillis 2025 otsis Keskkriminaalpolitsei läbi Baltic Workboatsi kontori. Keskkriminaalpolitsei majanduskuritegude büroo kogus kriminaalmenetluses tõendeid võimaliku soodustuskelmuse, eriti suures ulatuses maksukohustuse varjamise, dokumentide võltsimise ja võltsitud dokumentide kasutamise kohta. Esialgne kahtlustus esitati kaheksale inimesele ja neljale nendega seotud ettevõttele.
Nelgid

"Nelgid" on Vaiko Epliku 2014. aasta juunis ilmunud sooloalbum. 
2014. aasta mais, vaid mõni kuu pärast eelmise stuudioalbumi "Nõgesed" ilmumist, avaldas Eplik uue albumi esimese singli "Juulia".
Antikoagulant

Antikoagulantideks nimetatakse vere hüübimist takistavaid aineid.
Looduslikult eritavad antikoagulandina toimivaid aineid ka verd imevate putukate (näiteks puugid, sääsed) süljenäärmed. 
Antikoagulandid ravimina.
Meditsiinis kasutatakse antikoagulante vere hüübimisvõimet pidurdavate ravimitena (verevedeldajatena), hüübimisvastase ravi üldeesmärgiks on veresoontes tekkivate trombide ennetamine ja/või lagundamine.
Sotsia

Sotsia oli aastatel 2001–2008 toimunud kirjandusfestival Tallinnas.
Esimest korda toimus festival 23.–26. aprillini 2001 Tallinna Pedagoogikaülikooli juures kirjandusnädalana, mille peateemad olid sotsialistlik kultuuripärand ja sotsiaalsus kunstiloomes. Ürituse idee autorid olid Jürgen Rooste ja Wimberg. 
Järgnevatel aastatel oli tegemist juba linnaruumis toimuva festivaliga, kus peeti kirjandusõhtuid, toimus luuleetendusi ja kontserte. Festivali külastajate hulgas oli ka kirjanikke väljastpoolt Eestist. Korraldajana lisandusid Kristel Kiigemägi ja Sirli Ojaste, 2007. aastal ka Andra Teede.
2009. aastal sündis Sotsia kirjandusfestivali ja Põhjamaade luulefestivali ühendamisel uus festival – Tallinna kirjandusfestival, mis kannab 2010. aastast nime HeadRead.
Teaduse ja religiooni kolleegium

Teaduse ja religiooni kolleegium on Tartu Ülikooli usuteaduskonna juurde asutatud teadlaste ühendus, mis tegeleb teaduse ja religiooni kokkupuutepunktide uurimisega.
Kolleegium on asutatud 27. veebruaril 2002, selle asutaja ja juhataja on professor Anne Kull.
Eesmärgid.
Teaduse ja religiooni kolleegiumi eesmärgid on:
Liikmed.
Kolleegiumi asutajaliikmed on Jaak Järv, Toomas Jürgenstein, Ken Kalling, Anne Kull, Kalevi Kull, Tõnu Lehtsaar, Jaanus Noormägi, Karl Pajusalu, Jaan Ross, Andres Soosaar, Kalev Tarkpea ja Heiki Valk.
Hiljem on kolleegiumiga nimekatest teadlastest liitunud Meelis Friedenthal, Roland Karo, Enn Kasak, Ain Riistan, Erki Tammiksaar, jpt.
Tegevus.
Alates 2003. aastast korraldab teaduse ja religiooni kolleegium igal aastal Põltsamaa kiriklas teaduse ja religiooni kevadkooli. 
Kolleegiumi liikmed on Tartu Ülikoolis ja ka teistes Eesti kõrgkoolides ette valmistanud ning läbi viinud teaduse ja religiooni seoseid käsitlevaid loengukursusi, nt "Teadus ja religioon", "Meditsiin ja religioon", "Teaduse kui religioosse nähtuse lühilugu", jms.
Aastatel 2004–2007 korraldati gümnasistidele mõeldud esseevõistlusi teaduse ja religiooni teemadel.
Kolleegium on organiseerinud ka mitmeid interdistsiplinaarseid seminare ja konverentse, näiteks 8.–11. novembrini 2007 Tartu Ülikoolis toimunud konverentsi "Teadus, filosoofia, religioon: uusi probleeme".
Spartak (spordiühing)

Üleliiduline Vabatahtlik Kehakultuuri- ja Spordiselts Spartak oli 1935–1987 Nõukogude Liidus tegutsenud üleliiduline spordiühing.
Spordiühing on saanud nime Spartacuse (vene keeles "Спартак"; "Spartak") järgi.
Ühing asutati 1935. aastal Moskvas. See ühendas töönduskooperatsiooni artellide sportlasi. Kui 1960. aastal kaotati NSV Liidus töönduskooperatsiooni artellid, liideti Spartaki sportlased ametiühingute sporditegevuse alla, kuid spordiühing säilis.
Ühing lõpetas tegevuse 1987. aastal. 
Spartak Eesti NSV-s.
Eesti NSV-s tegutses Spartak alates 1940. aastast või märtsist 1941.
Sarnaselt terve NSV Liiduga kaotati 1959. aastal iseseisev Spartaki Eesti NSV organisatsioon ja sportlased liideti ametiühingute spordisüsteemiga. Erinevalt NSV Liidust kaotati terve spordiühing Spartak ning see liideti ametiühingute VSÜ Kaleviga.
Spartakiaad

Spartakiaad (Spartacuse järgi) oli Nõukogude Liidus toimunud paljude spordialadega suurvõistlus. 
Esimene spartakiaad toimus 1928. aastal. 
Aastast 1956 toimusid NSV Liidu rahvaste spartakiaadid.
Kohtuameti kandidaat

Kohtuameti kandidaat (ka: "kohtuameti-kandidaat") oli ajalooliselt Eestis kohtuniku- ja prokuröriametiks valmistuja. 
Kandidaadiks saamiseks pidi olema lõpetatud ülikooli õigusteaduse osakond. Kandidaate võttis vastu Kohtupalati esimees.
Joala

Joala on paikkond Narvas.
Esimesed teated kohast pärinevad aastast 1497 (Joala küla).
Joalas tegutses Kreenholmi Manufaktuur.
28. novembril 1918 toimus seal Joala lahing.
Loúkas Giórkas

Loúkas Giórkas (kreeka keeles Λούκας Γιώρκας; sündinud 18. oktoobril 1986 Larnacas) on Küprose päritolu kreeka laulja.
Ta esindas koos Stereo Mike'iga 2011. aasta Eurovisioonil Kreekat lauluga "Watch My Dance". Finaalkontserdil sai laul 120 punktiga seitsmenda koha.
Amb

Amb ehk vibupüss ehk arbalett ehk pandpüss on laskerelv, millega saab lasta ammunooli. Ammu põhiosad on vibu, laad ja vinnastusmehhanism. Amb hoiab vibunööri vinnastatuna kindlalt paigal; päästikust kangi abil saab selle vabaks lasta. 
Ajalooliselt mängisid ammud Ida-Aasia ja Euroopa sõjapidamises olulist rolli. Teadaolevalt leiutati ammud esimesel aastatuhandel e.m.a, mitte hiljem kui 7. sajandil e.m.a Vana-Hiinas, ning hiljemalt 1. sajandil m.a.j Kreekas ("gastraphetes"). 
Võrreldes tavalise vibuga on ammud täpsemad ja võimsamad, kuid aeglasemad – sõltuvalt amburi osavusest saab ammuga lasta 1–2 noolt minutis. 
Ambude erinevused seisnevad peamiselt vinnastamis- ja päästikumehhanismides, korraga laetava või lastava laskemoona koguses ning laadimiskiiruses. 
Ammud ("gastraphetes") või nende eelkäijad Euroopas olid Vana-Kreekas kasutusel juba 5. sajandil eKr. Euroopas kujunes ammu klassikaline vorm välja keskajal. 
Mitmelasuline Vana-Hiina automaatamb.
Rohkem kui 2000 aastat tagasi leiutasid hiinlased ka mitmelasulise ammu, säilinud on mitmed eksemplarid sellistest ambudest. Hilisemast ajast on ka säilinud ürikud, kus kujutatakse eritüübilisi ambe alates lihtsatest kuni 2–8-lasulisteni. 
Kaheksalasulise Vana-Hiina ammuga sai tulistada kaheksa lasku 8 sekundiga ning oli lihtsa ülesehitusega, koosnedes ainult neljast osast. Laskmiseks oli vaja toetada amb enda kere vastu ja tõmmata vinnastamiskangi, mis ammu vinnastudes lasi noole automaatselt lendu ning võimaldas suure kiiruse noolte laskmisel. Kaheksa noolega puust salv asus kelgu sees (vt kõrvalolevat joonist). Tänu käsitsemislihtsusele sai seda kasutada ka spetsiaalse väljaõppeta talumees. Mitmelasulist ambu võib pidada tõenäoliselt ajaloo esimeseks (pool)automaatrelvaks.
3. sajandil e.m.a. alistasid Qin Shi Huangdi väed rivaalitsevad ja omavahel võitlevad hõimujuhid, kasutades mitmelasulist ambu, mille tõttu Qin Shi Huangdi ühendas Hiina esimest korda ühtseks riigiks ning sai Hiina esimeseks keisriks.
Hilary Putnam

Hilary Whitehall Putnam (31. juuli 1926 Chicago – 13. märts 2016) oli USA filosoof, matemaatik ja informaatik.
Putnam oli 20. sajandi teise poole analüütilise filosoofia suurkuju. Tema teadustööd olid olulised vaimufilosoofias, keelefilosoofias, matemaatikafilosoofias ja teadusfilosoofias.
Peale filosoofia tegutses ta matemaatika ja informaatika alal. Koos Martin Davisega töötas ta välja Davise-Putnami algoritmi Boole'i avaldise kehtestatavuse probleemi lahendamiseks ja aitas näidata Hilberti kümnenda probleemi lahendamatust.
Putnam oli tuntud selle poolest, et ta suhtus omaenda filosoofilistesse positsioonidesse sama halastamatu kriitikaga kui teiste omadesse. Selle tulemusena omandas ta oma filosoofiliste seisukohtade sagedase muutja maine.
Vaimufilosoofias on Putnam tuntud argumentidega identiteediteooria vastu, mis põhinevad tema hüpoteesil vaimusündmuste mitmesest realiseeritavusest ja tema versioonil funktsionalismist.
Keelefilosoofias arendas ta koos Saul Kripke ja teistega välja osutamise põhjusliku teooria ning sõnastas tähenduse uudse, eksternalistliku teooria, mis põhineb Teisik-Maa mõtteeksperimendil.
Matemaatikafilosoofias töötasid Putnam ja Willard Van Orman Quine välja Quine'i-Putnami asendamatuseargumendi abstraktsete matemaatiliste objektide olemasolu kasuks. Hiljem näitas ta, et matemaatika pole puhtalt loogikaline, vaid kvaasiempiiriline.
Epistemoloogias on Putnam tuntud mõtteeksperimendi "Aju tõrres" kriitikuna. See eksperiment tundub olevat jõuline argument skeptitsismi kaitseks, kuid Putnam seab kahtluse alla selle koherentsus (filosoofia)e.
Metafüüsikas kaitses Putnam esialgu realismi, kuid lõpuks sai selle üheks kõige häälekamatest kriitikutest, võttes omaks niinimetatud pragmaatilise realismi. Sellegipoolest jäi ta eluaeg truuks teaduslikule realismile, mis laias laastus tähendab seda, et küpsed teaduslikud teooriad kirjeldavad asju ligikaudu niisugustena, nagu need on.
Eesti keeles on ilmunud tema raamat "Kolmekordne lõng: vaim, keha ja maailm" (tõlkinud Tiiu Hallap, Tartu: Tartu Ülikooli Kirjastus, 2020, sari "Avatud Eesti raamat").
Vahakõrvits

Vahakõrvits ("Benincasa hispida") on kõrvitsaliste sugukonna vahakõrvitsa perekonna ainus liik, üheaastane rohttaim. Vahakõrvits kuulub ühte sugukonda kurgi, kõrvitsa ja meloniga.
Vahakõrvitsa vilju kasutatakse köögiviljakultuurina ja ravimtaimena. Vahakõrvitsa kõva valge viljaliha on magus ja maitsev. Vilja õõnsuses on hulgaliselt seemneid, mis on samasugused nagu kurgil. Sisaldab C-vitamiini.
Vahakõrvitsa päritolumaa pole veel kindlaks tehtud; arvatakse, et taim pärineb Indohiina poolsaarelt või Indiast.
Kasutamine.
Vahakõrvitsat kasutatakse tihti vokiroogades ja suppides. Enamikus retseptides võib vahakõrvitsaga asendada kabatšokki ja kõrvitsat. Hästi sobib vahakõrvits vürtsikate toitude kõrvale. Söödavad on ka taime noored lehed ja õienupud, samuti seemned, mida praetakse.
Valmistamiseks tuleb valida kõva ja muljumisjälgedeta vili. Suuremaid vahakõrvitsaid müüakse tükeldatult, väiksemaid tervelt. Eemaldada tuleb koor ja seemneid sisaldav kiudjas osa. Viljaliha tuleb lõigata võrdse suurusega tükkideks, sest siis valmib toit ühtlaselt.
Säilitamine.
Vahakõrvits säilib jahedas, kuivana ja otsese päikesevalguse eest kaitstult mitu nädalat. 13–15 kraadi juures säilib vahakõrvits 6 kuud, kui õhuniiskus on 70–75%.
Tolliliit

Tolliliit ("customs union") on ühtne kaubanduspiirkond, kus riikide vahel liikuvatel kaupadel puudub tollimaks ning liiduväliste maadega on kehtestatud samad kaubavahetusreeglid.
Tolliliidu olemus.
Tolliliit on üks osa majandusintegratsioonist, mis pakub vahepealset lahendust vabakaubandustsooni ja ühisturu vahel. Vabakaubandustsoonid lubavad vastastikku kaubanduse liikumist ilma tollimaksudeta, kuid neis puudub ühine tariifisüsteem. Ühisturgudel on ühine tollitariif, kuid liikmesriikide vahel on lubatud ka vaba raha ja tööjõu liikumine. Vabakaubandustsoon koos ühise tariifiga moodustabki tolliliidu.
Maailma tolliliidud.
Kõik majandus- ja valuutaliidud, majandusliidud, tolli- ja valuutaliidud ning ühisturud sisaldavad tolliliidu põhimõtteid.
Euroopa Liidu tolliliit.
Euroopa Liit hõlmab tolliliitu, mis laieneb kogu kaubavahetusele. Keelustatud on impordi- ja ekspordimaksud liikmesriikide vahel ning kolmandate riikidega on kehtestatud ühtne tollitariifistik.
Euroopa tolliliit loodi 1. juulil 1968, kui kuus riiki (Belgia, Prantsusmaa, Saksamaa, Itaalia, Luksemburg ja Holland) kaotasid viimased tollimaksud omavahelises kaubavahetuses.
 Hiljem täiendati ühist tollitariifistiku, ühiseid päritolureegleid ja tolliväärtuse määramise korda mitmete direktiivide ja määrustega. Kaupade liikumise kontrollimine siseturul lõpetati 1993. aasta jaanuaris.
Euroopa Liidu tolliliidu strateegilised eesmärgid on
Eesmärgid kehtestati 2008. aasta arengustrateegias.
Konkurentsivõimet edendab ettevõtjate pääs suurematele turgudele ning laiem ja odavam kaubavalik kodanikele.
Euroopa Liitu kaitstakse ühtse tollipoliitikaga:
Euroopa Liidu tollipoliitikas on tähtis osa rahvusvahelises koostöös, mille käigus osaletakse rahvusvaheliste standardite arendamisel ja rakendamisel, eelkõige julgeoleku, kaubanduse hõlbustamise ja tolliprotseduuride lihtsustamise valdkonnas.
Euroopa Liidu ja teiste riikide vahelised tolliliidud.
Euroopa Liidul on sõlmitud tolliliidud Türgi, Andorra ja San Marinoga.
Türgi ja Euroopa Liidu vaheline tolliliidu leping jõustus 31. detsembril 1995. Tolliliit lubab üldiselt vaba kaubandusringlust, kuid ei hõlma põllumajandustooteid (määratletud Amsterdami lepingu I lisas) ning sütt ja terast.
Andorra ja Euroopa Liidu vaheline tolliliit asutati 1990. aastal. Lubatud peatükkide 25–97 tooted harmoneeritud süsteemist ("Harmonized System").
San Marino ja Euroopa Liidu vaheline tolliliit asutati 2002. aastal. Lubatud kaupade 1–97 peatükkide tooted ühisest tollitariifistikust ("Common Customs Tariff"), v.a tooted, mis kuuluvad Euroopa Söe- ja Teraseühenduse asutamislepingu reguleerimisalasse.
Mercedes-Benzi V-klass

Mercedes-Benzi V-klass on Mercedes-Benzi väikebuss ja kaubik. Seda müüakse akendeta kaubikuna (Vito), sõitjateveoks kohandatud väikebussina (Vito või Viano) ning seda on toodetud kolm põlvkonda. V-Class/Viano on suur mahtuniversaal, mis toodi turule 1996. aastal. 
1. ja 2. põlvkonda müüdi Eestis ja mõnel pool mujalgi Viano nime all. Esimese põlvkonna mudelit esitleti 1996. aastal ning 2. põlvkonna mudelit 2004. aastal 
2014. aastal esitletud 3. põlvkonna Vitol on Mercedes-Benzi S-klassi esituled. Lisavarustuses on ka katuseluuk. Võimalik on valida 6–8 istekoha, kahe teljepikkuse (3,2 ja 3,4 m), kolme kerepikkuse (4,9, 5,1 ja 5,4 m) vahel. Mootor on 2,1-liitrine diiselmootor võimsusega 136, 163 või 190 hj.
Volkswagen Touran

Volkswagen Touran on Volkswagen AG kaubamärgi Volkswagen all toodetav ja turustatav väike mahtuniversaal, mida on toodetud kaks põlvkonda. See loodi eesmärgiga täita tühimikku samale platvormile ehitatud Volkswagen Golfi ja suure mahtuniversaali Volkswagen Sharani vahel. 
Touran on saadaval 5- ja 7-kohalisena. 
Esimene põlvkond ("Typ" 1T; 2003).
Esimene põlvkond oli ehitatud VW grupi A5 (PQ35) põhjale. See saabus müügile 2003. aastal ja mudeliuuendused tehti 2006. ja 2010. aastal. 
Teine põlvkond ("Typ" 5T; 2015).
2. põlvkond saabus 2015. aastal ning seda esitleti Genfi autonäitusel. 
See sarnaneb välimuselt 7. põlvkonna Volkswagen Golfiga ning on ehitatud Volkswagen grupi MQB-platvormile.
Opel Meriva

Opel Meriva on Opeli väike viieukseline mahtuniversaal, mis on ehitatud väikeauto Opel Corsa põhjale. Seda toodeti kaks põlvkonda aastatel 2003–2017.
Meriva A (2003–2010).
Esimene põlvkond ehitati kolmanda põlvkonna Opel Corsa C platvormile ning müügile jõudis see 2003. aasta mais. 
Mudeliuuendus tehti Meriva A-le 2006. aasta alguses, mille käigus muudeti esi- ja tagatulesid ning täiendati mootorivalikut. 
Meriva B (2010–2017).
Teise põlvkonna Meriva B oli eelkäijast veidi suurem ning see jõudis turule 2010. aasta juunis. Uuel Merival olid tahapoole avanevad tagauksed, mida Opel ise nimetas kui "FlexDoors". 
Teist põlvkonda värskendati aastal 2014. Selle käigus muutusid radiaatorivõre ja lisandusid uued tuled, meediasüsteem Intellink ja uus mootor: 1,6-liitrine diisel.
John Locke'i loengud

John Locke'i loengud on igal aastal peetavate filosoofiateemaliste loengute seeria Oxfordi Ülikoolis.
Neid peetakse alates aastast 1950 ning nendega meenutatakse John Locke'i panust filosoofiasse.
Uexkülli loengud

Jakob von Uexkülli loengud on akadeemiline loengusari, mida korraldavad Tartu Ülikooli semiootika osakond ja Jakob von Uexkülli Keskus.
Loengusari asutati aastal 2014. Sellega meenutatakse Jakob von Uexkülli teaduslikku pärandit.
Esimese loengu pidas inglise kirjandusteadlane Wendy Wheeler.
Mordekhay Gur

Mordekhay Gur (heebrea keeles: מרדכי גור‎‎; 6. mai 1930 Jeruusalemm, Briti Mandaat Palestiinas – 16. juuli 1995 Tel Aviv, Iisrael) oli Iisraeli sõjaväejuht ja poliitik, kindralleitnant.
Ta sündis aastal 1930 Jeruusalemmas Venemaalt väljarännanute perekonnas. 13-aastaselt astus ta organisatsiooni Hagana liikmeks. Ta võttis osa Iisraeli iseseisvussõjast.
Aastatel 1984–1986 oli ta Iisraeli tervishoiuminister.
Lauren Hoffman

Lauren Hoffman (sündinud 1977 Charlottesville'is Virginia osariigis USAs) on Ameerika Ühendriikide laulja, laulukirjutaja ja kitarrist. 1997. aastal sõlmis ta lepingu plaadifirmaga Virgin Records America ning avaldas debüütplaadi "Megiddo". Ta lahkus Virginist 1999, kuna firma Hoffmani muusikat kuigi palju ei turundanud, ehkki Virgin avaldas samal aastal tema LP "From The Blue House". Hoffmani kolmas plaat "Choreography" ilmus 2006. aastal.
Hoffmani produtsent oli sel ajal John Morand, plaat salvestati David Lowery stuudios Sound of Music Studios koos muusikutega ansamblitest Mint, Cracker ja Sparklehorse. Plaadikaaned kujundas Wes Freed. 2009. aastal ilmus tema neljas plaat "Interplanetary Traveler".
"Another Song About the Darkness" (3:59) on 20. lugu plaadil "The Sound the Hare Heard".
Hoffman esitas rea lugusid sarja "South of Nowhere" taustal ("Ghost You Know", "Magic Stick", "Hope You Don't Mind", "Reasons to Fall", "Love In September", "Broken"). Tema laul "Rock Star" oli 1998. aasta filmi "Palmetto" heliribal.
Varem mängis Lauren Hoffman ansamblis Monsoon, mis on saanud nime Tai restorani järgi, kus nad esinesid koos Shannon Worrelli ja Kristin Asburyga. 1995. aastal töötas ta koos muusik Peter Griesariga.
Juuksur

Juuksur (vananenud kirjanduses frisöör) on isik, kes lõikab, piirab, stiliseerib teiste inimeste juukseid.
Kirjastuskeskus

Osaühing Kirjastuskeskus on 1997. aastast tegutsev Eesti kirjastus. 
Kirjastuskeskus on kirjastanud näiteks Vladimir Timini lasteraamatu "Vana-Permi poisi Tikö seiklused" (tõlkija Arvo Valton), mis võitis tõlkelastekirjanduse Paabeli Torni auhinna.
Nargen Festival

Nargen Festival on aastast 2006 Naissaarel toimuv muusikafestival. Festivali korraldab OÜ Nargen Opera.
Festivali kunstiline juht on Tõnu Kaljuste.
Festivali raames toimuvad Pärdi päevad, mis on seotud Arvo Pärdi muusikaga.
G-faktor

G-faktor (lühend ingliskeelsest väljendist "general factor") on konstrukt, mis arenes välja kognitiivsete võimete psühhomeetrilisest uurimisest. See on muutuja, mis näitab positiivseid korrelatsioone erinevate kognitiivsete ülesannete vahel, ja seega väljendab tõsiasja, et indiviidi sooritus üht tüüpi ülesandes kaldub olema võrreldav tema sooritustega teist tüüpi kognitiivses ülesandes. G-faktor kirjeldab tüüpiliselt 40–50% inimestevahelisest variatiivsusest intelligentsustesti soorituses ja need tulemused näitavad tihti omakorda, milline võiks olla inimese g-faktor. Mõisted nagu IQ, üldine intelligentsus, üldine kognitiivne võimekus, üldine vaimne võimekus või lihtsalt intelligentsus viitavad kognitiivsete testide sisule.
G-faktori olemasolu märkas esimesena inglise psühholoog Charles Spearman 20. sajandi alguses. Ta nägi, et laste sooritused mitmes näiliselt mitte seotud õppeaines olid omavahel positiivses korrelatsioonis ja järeldas, et see peegeldab üldist vaimset võimekust, mis mõjutab sooritust kõikides valdkondades. Spearman arvas, et vaimset sooritust saaks vaadelda ühe üldise võimekuse tegurina, mille ta nimetas g-faktoriks, ja samuti kitsamate ülesandespetsiifiliste teguritena. Praegustes intelligentsuse faktormudelites on kognitiivsed võimeid esindatud tavaliselt kolmetasandilises hierarhias, kus selle alumises osas on suur arv kitsaid faktoreid, keskmisel tasandil aga mõned üldisemad faktorid ja tipus üksainus faktor, seesama g-faktor, mis iseloomustab nende kõigi ühisosa. 
Traditsiooniliselt on g-faktori uuringud keskendunud andmete psühhomeetrilisele uurimisele, kusjuures eelkõige kasutatakse faktoranalüüsi. Selle empiirilised uuringud sisaldavad ka eksperimentaalset kognitiivset psühholoogiat ja mentaalset kronomeetriat, ajuanatoomiat ja -füsioloogiat, kvantitatiivset ja molekulaarset geneetikat ning primaatide evolutsiooni. G-faktori olemasolu on statistiliselt kindlaks tehtud, kuid siiski puudub üksmeel selles, mis põhjustab testide vahel positiivseid korrelatsioone. 
Käitumisgeneetika uuringud on leidnud, et g-faktor on enamjaolt päritav. Sellel on mitmeid teisi bioloogilisi korrelaate, sealhulgas aju suurus. Samuti ennustab see individuaalseid erinevusi sotsiaalvaldkonnas, näiteks hariduse omandamisel ja töökohal hakkamasaamisel. Kuigi selle teguri kriitikud on esitanud, et g-faktorile pannakse liiga suurt rõhku, mille tõttu võidakse allahinnata teisi tähtsaid võimeid, siis hõlmavad g-faktorit enimkasutatavad kaasaegsed intelligentsusteooriad.
Kui Anija mehed Tallinnas käisid

"Kui Anija mehed Tallinnas käisid" on Eduard Vilde kirjutatud 1850.–1860. aastate talurahvaliikumisi käsitlevate ajalooliste romaanide triloogia teine osa, mis ilmus aastal 1903. Triloogia esimene osa oli "Mahtra sõda" (1902) ning kolmas osa "Prohvet Maltsvet" (1905–1908).
Püha Katariina orden

Püha Katariina orden (vene keeles Императорский орден Святой Екатерины) oli Venemaa keisririigi autasu. Selle asutas Peeter Suur 24. novembril 1714. Autasu nimetati tema abikaasa Katariina I järgi. 
See oli Venemaa vanuselt teine orden: sellest vanem on Püha Andrease orden (asutatud 1698) ja noorem on Püha Aleksander Nevski ordeni (asutatud 1725). Pikka aega oli see ainus autasu, mida naised võisid Vene Impeeriumis saada, 1913.–1917. aastal eksisteeris ka Püha Olga teenetemärk.
Klassid.
Ordenit anti kahes klassis:
Ordeni kavalere nimetati vastavalt klassile suure rist daamideks ja kavaleri daamideks.
Statuut.
Orden koosnes kolmest osast:
Suure risti kavalerid kandsid üle õla käivat linti ja tähte (rist rippus lindi otsas), väikese risti kavalerid kandsid rist rinnas.
Risto Jussilainen

Risto Kalevi Jussilainen (sündinud 10. juunil 1975 Jyväskyläs) on Soome suusahüppaja.
Ta on võitnud kaks maailma karikasarja etappi ja tulnud 16 korral poodiumikohale. Ta on võitnud 7 etappi ka võistkondlikus arvestuses. Jussilainen on meeskonnavõistluses võitnud kolm hõbemedalit maailmameistrivõistlustelt ja hõbemedali 2002. aasta taliolümpiamängudelt.
Heinrich Tann

Heinrich Johannes Karl Tann (30. november 1898 Tapa – 4. juuli 1941 Harjumaa) oli Eesti sportlane ("jūjutsu" meister) ja politseikomissar. 
Ta võttis osa Vabadussõjast.
Ta õppis aastatel 1931–1937 (lõpetas) Tartu Ülikooli õigusteaduskonnas. 
3. juulil 1941 mõisteti ta Tallinnas VNFSV Krk §§ 58-1a, 58-2 ja 58-11 alusel surma koos isikliku vara konfiskeerimisega. Lasti maha 4. juulil 1941 kell 01.00, tõenäoliselt Tallinna lähedal Harjumaal.
Isiklikku.
Õed-vennad: Volfgang Leopold Tann (Tapa raudteeülem), Elisabeth Tann, Johanna Friederice Auguste Tann ja Irmgard Auguste Johanna Link.
Dekolonisatsioon

Dekolonisatsioon ehk dekoloniseerimine on koloonia või kolooniate vabanemine või vabastamine neid koloniseerinud emamaa võimu alt. 
Terminit kasutas esimest korda Prantsuse ajakirjanik Henri Fonfrède 1836. aastal. Ta nõudis Prantsusmaalt Põhja-Aafrika okupatsiooni lõpetamist.
Juri Ustimenko (admiral)

Juri Ustimenko (vene keeles Юрий Гаврилович Устименко; 19. mai 1944 Primorje krai – 3. jaanuar 2014 Peterburi) oli nõukogude ja vene sõjandustegelane, viitseadmiral ja sõjateaduste doktor.
Ta lõpetas aastal 1961 töölisnoorte keskkooli, aastal 1967 A. S. Popovi nimelise sõjamereväe raadioeelektroonika instituudi, aastal 1973 lõpetas ta Sõjamerejõudude kõrgemad ohvitserikursused. Aastal 1978 lõpetas ta Nõukogude Liidu marssal Andrei Gretško nimelise sõjaväelise mereakadeemia, aastal 1992 lõpetas ta K. E. Vorošilovi nimelise NSV Liidu Relvajõudude Kindralstaabi Sõjaväeakadeemia.
Oli 1980. aastal teenistusse võetud suure allveetõrjelaeva Tallinn esimene komandör. Laev külastas samal aastal ka Tallinna.
Juhtis Ukraina võimude poolt enda omaks kuulutatud lennukikandja Admiral Kuznetsov ärandamist Sevastopoli reidilt ja siirmist Vene mereväe Põhjalaevastikku detsembris 1991. 
Ta lõpetas 3. jaanuaril 2014 oma elu (püstolilasu läbi) enesetapuga. Ta maeti sõjaväeliste auavalduste saatel Serafimovskoje kalmistule.
Wendy Wheeler

Wendy Wheeler (9. veebruar 1949 – 25. juuni 2020) oli briti kirjandusteadlane ja semiootik. 
Ta oli inglise kirjanduse ja kultuuriuurimise professor Londoni Metropolitani Ülikoolis.
Ta esines 2014. aastal Tartus Uexkülli loenguga.
Oktaaniarv

Oktaaniarv on bensiini detonatsioonikindlust iseloomustav näitaja. Detonatsioonikindlus on mootoribensiinide omadus põleda suure
surveastmega mootoris normaalse kiirusega, mitte detonatsiooniliselt. Selle mõõduks on kokkuleppeline suurus oktaaniarv.
Oktaaniarv on sädesüütega sisepõlemismootorite kütuste detonatsioonikindlust iseloomustav suurus, millega mõõdetakse bensiini plahvatuskindlust,
võimet vastu seista isesüttimisele. On kokkuleppeline mõiste ja määratakse võrreldes katsemootoris uuritava mootoribensiini ja
isooktaanist ja normaalheptaanist koosnevate etalonsegude detonatsioonikindlust.
OÜ Crunch Industry

OÜ Crunch Industry oli aastal 2005 asutatud Eesti plaadifirma.
Plaadifirma juhatusse kuulusid Tanel Padar ja Danel Pandre.
Hall (värvus)

Hall on värvus, mis on musta ja valge vahepealne.
See on neutraalne või akromaatiline värvus ("värvuseta" värvus). Halli värvi on näiteks pilvine taevas, tuhk ja plii.
Euroopas ja USAs korraldatud küsitlused näitavad, et halli värvust seostatakse igavuse, ebamäärasuse, vanaduse, ükskõiksuse ja tagasihoidlikkusega. Ainult 1% vastanutest nimetas halli oma lemmikvärvuseks.
Hallide värvitoonide mittetäielikku loetelu vt Värvuste loend põhivärvinimede järgi.
Ajude äravool

Ajude äravool on kõrgelt kvalifitseeritud ja teadmistega tööjõu lahkumine organisatsioonidest, majandussektoritest ja/või geograafilistest piirkondadest teistesse ettevõtetesse, valdkondadesse või piirkondadesse. Seega on tegu töörände alaliigiga. Enamasti käsitletakse ajude äravoolu selle geograafiliises kontekstis (kõrgelt kvalifitseeritud tööjõu emigratsioon): ränne toimub tavaliselt elatustasemest lähtuvalt vähem arenenud piirkondadest arenenumatesse piirkondadesse ja riikidesse. 
Hiinat ja Indiat peetakse arvuliselt suurima riigist välja toimuva ajude äravooluga riikideks maailmas. Üheks peamiseks "võitjariigiks" seoses ajude äravooluga peetakse Ameerika Ühendriike, kuhu rändab spetsialiste igalt poolt maailmast. Samas võib ajude äravool kujutada ohtu arenenud riikidele, see põhjustab ka konkurentsi kvalifitseeritud tööjõu nimel. Ajude äravool on iseloomulik ka endistele idabloki riikidele Ida-Euroopas, Eestist hoogustus see seoses Euroopa Liiduga liitumisega 2004. aastal. Ajude äravoolu peetakse tihti emigratsioonimaale negatiivseks nähtuseks, mille vastu on mõistlik nii riiklikul kui ka kohalikul tasandil tegutseda. Ajude äravooluga kaasnevaks negatiivseks aspektiks võib olla nn ajude raiskamine ("brain waste") – see on olukord, kus kõrgemalt haritud tööjõud lahkub majanduslikult arenenumasse riiki ning töötab seal madalamat kvalifikatsiooni nõudvatel ametitel, kuna see võimaldab paremat palka teenida.
Ajude äravool on samas mõistetav inimressursi ekspordina. Tihti saadavad võõrsile tööle läinud töölised osa teenitud rahast tagasi kodumaale ning panustavad seeläbi kodumaa majandusse. Samuti võib ajude äravooluga kaasneda ringmigratsioon ("circular migration"), mille käigus välismaale läinud töölised tulevad hiljem tagasi kodumaale või hakkavad elama kahes riigis või piirkonnas. Seeläbi võib esialgu tööjõudu kaotanud piirkond hiljem kasu saada läbi võõrsil omandatud väliskogemuse.
Etümoloogia.
Mõiste "ajude äravool" ("brain drain") leidis tõenäoliselt esimest korda tööjõu rände kontekstis kasutamist 1950. aastate alguses Londoni Kuningliku Seltsi esindaja poolt, kes viitas väljendiga haritud tööjõu liikumisele sõjajärgsest Euroopast Ameerika Ühendriikidesse ja Kanadasse. Vastandtähendusega sõnana võeti hiljem kasutusele mõiste "ajude juurdevool" ("brain gain").
Liigitamine.
Ajude äravoolu võib mitut moodi liigitada. Allpool on välja toodud üks võimalik kolmikjaotus:
Ajude äravool Eestist.
Ajude äravoolu on Eestis alates 1990. aastate algusest peetud oluliseks probleemiks. Teatav kvalifitseeritud tööjõu lahkumine kaasnes Nõukogude Liidu lagunemisega, mil paljud vene päritolu inimesed lahkusid Venemaale. Teise ajude äravoolu laine alguseks võib tinglikult lugeda Eesti liitumist Euroopa Liiduga 2004. aastal. On väidetud, et spetsialistide äravoolu palju ei esine, sest Eesti ei ole suuteline maailmatasemel spetsialiste tootma. Samas on vastu argumenteeritud, et Eestile on iga kõrge kvalifikatsiooniga töötaja riigi väiksuse tõttu väga oluline.
MTÜ Liivimaa Mälu

MTÜ Liivimaa Mälu on 2003. aastast tegutsev Eesti mittetulundusühing. 
MTÜ on välja andnud mälumänguraamatuid, näiteks üheksaosalise sarja "1000 küsimust ja vastust" (2004–2010).
Politseitalitus

Politseitalitus oli Eesti politsei keskasutus 1938–1940. 
Politseitalitus asutati Siseministeeriumi Politseivalitsuse reorganiseerimise teel. 
Politseitalituse juhid.
Eesti Vabariigi politseiorganisatsioon likvideeriti 11. septembril 1940, kui kõik senised välis- ja kriminaalpolitsei ülesanded anti üle ENSV SARKi Töölis-Talupoegade Miilitsavalitsusele.